‘บินสมุยเออร์บานา’วูบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

ผู้ประเมินชี้ม็อบไล่นักท่องเที่ยว
ฉุดมูลค่าสินทรัพย์1เดือนทรุด
โพสต์ทูเดย์ — การเมืองพ่นพิษฉุดสินทรัพย์ 2 กองทุนอสังหาริมทรัพย์ เดือนเดียววูบ “สนามบินสมุย” สินทรัพย์หาย 4.7% “เออร์บานา” ลด 19% ผู้ประเมินหวั่นนักท่องเที่ยวไม่มา
นางสุธิดา สุริโยดร รองกรรมการผู้จัดการ บริษัทหลักทรัพย์จัดการกองทุน (บลจ.) นครหลวงไทย ในฐานะผู้จัดการกองทุนรวมอสังหาริมทรัพย์สนามบินสมุย (SPF) และกองทุนรวมสิทธิการเช่าอสังหาริมทรัพย์เออร์บานา (URBNPF) เปิดเผยว่า ผลจากสถานการณ์ทางการเมืองที่เกิดขึ้นได้ส่งผลกระทบต่อภาคการท่องเที่ยว จนทำให้ผู้ประเมินราคาปรับลดสมมติฐานในการประเมินราคาทรัพย์สินที่กองทุนไปลงทุนลง จนทำให้มูลค่าสินทรัพย์สุทธิของกองทุนทั้งสองกองลดลง
กองทุน SPF ลงทุนในสิทธิการเช่าสนามบินสมุย ณ วันที่ 31 มี.ค. 2553 มีมูลค่าทรัพย์สินสุทธิ 1.05 หมื่นล้านบาท ลดลง 527.15 ล้านบาท หรือ 4.75% จากเดือน ก.พ.ที่ผ่านมา เนื่องจากผู้ประเมินราคาปรับลดสมมติฐานในการประเมินราคาทรัพย์สินลง หลังคาดว่าจำนวนนักท่องเที่ยวจะเดินทางเข้าประเทศไทยลดลง จึงลดอัตราการเพิ่มขึ้นของจำนวนนักท่องเที่ยวลงจากเดิม 10% ต่อปี เป็น 58% ต่อปี 
รวมทั้งได้ลดจำนวนประมาณการของเครื่องบินที่มีมวลวิ่งขึ้นสูงสุดมากกว่า 2 หมื่นกิโลกรัม แต่ไม่เกิน 5 หมื่นกิโลกรัม หรือเครื่องบินประเภทที่มีความจุของที่นั่งผู้โดยสารตั้งแต่ 70 ที่นั่งขึ้นไปแต่ไม่ถึง125 ที่นั่งที่ลงสู่สนามบินสมุย 
สำหรับกองทุน URBNPF ลงทุนในสิทธิการเช่าในโครงการเออร์บานา หลังสวน ซึ่งเป็นเซอร์วิสอพาร์ตเมนต์ ตั้งอยู่ซอยหลังสวน ณ วันที่ 31 มี.ค. 2553 มีมูลค่าทรัพย์สินสุทธิ 641.74 ล้านบาท ลดลง 155.07 ล้านบาท ลดลง 19.46% จากเดือนก่อน จากสถานการณ์ทางการเมืองโดยผู้ประเมินราคาได้ปรับสมมติฐานที่ใช้ในการประเมินราคาทรัพย์สิน เพื่อให้สอดคล้องกับสถานการณ์ที่เปลี่ยนไป เช่นเดียวกัน 
ทั้งนี้ บลจ.นครหลวงไทยใช้ราคาประเมินของผู้ประเมินอิสระหลังปรับด้วยส่วนด้อยค่า เพื่อนำไปใช้ในการคำนวณมูลค่าทรัพย์สินของกองทุนรวมตามคำแนะนำของผู้สอบบัญชี
ราคาหน่วย SPF วันที่ 28 เม.ย.ปิดที่ 8.95 บาท ไม่เปลี่ยนแปลง URBNPF ปิดที่ 8.35 บาท เพิ่มขึ้น 10 สตางค์ หรือ 1.21%